Maia Sandu înfruntă Kremlinul: cere retragerea trupelor rusești din Transnistria. Reacția Rusiei.
Maia Sandu cere Kremlinului retragerea trupelor din Transnistria. Kremlinul a respins cererea, susținând că ar destabiliza zona. Sandu dorește înlocuirea trupelor rusești cu cele ale OSCE.
Președintele ales al Republicii Moldova, Maia Sandu, a făcut un apel în cadrul unei conferințe de presă prin care cere retragerea trupelor rusești din Transnistria, regiune aflată la granița cu Ucraina. Aceasta a precizat că trupele rusești nu au avut niciodată acordul să se afle în regiune, informează BBC.Kremlinul a respins declarația Maiei Sandu, spunând că această schimbare ar putea destabiliza zona. Dmitry Peskov, purtătorul de cuvânt al lui Putin, a precizat chiar că ordinul trupelor este de a rămâne staționate."Rusia are un rol foarte important", a adăugat Peskov, fără de care "s-ar putea ajunge la o puternică destabilizare".Sandu a venit cu soluția de a înlocui cele 1500 de trupe rusești, trimise în zona sub pretextul de menținere a păcii, cu grupuri de monitori moldoveni sub egida Organizației pentru Securitate și Cooperare în Europa (OSCE)."Suntem o țară independentă care nu își dorește trupe străine pe teritoriul ei. Aceasta nu este numai o declarație – este o necesitate!", a spus aceasta reporterilor veniti pentru conferința de presă la Chișinău.Regiunea separatistă, care s-a desprins de Republica Moldova în 1992, este cuprinsă între Nistru și granița cu Ucraina, principalul oraș fiind Tiraspol. Comunitatea internațională nu recunoaște independența și guvernul de facto al regiuinii. ONU a emis un număr de rezoluții fără efect prin care a cerut Rusiei să își retragă trupele și armamentul din Transnistria.